שיר סיכום
לסיכום אפשר לומר שלא היינו מתאימים; ושמגיע לך באמת יותר; שבזבזת את הזמן שלך, שגם ככה הוא יקר; וגם לי מגיע משהו אחר; מתאימה לך איזה סטודנטית לקרמיקה, יוצרת; עם לב מחרס וידיים של זהב; שתאהב אותך רצוף, ובלי דרמה מיותרת; לא טריקות של דלת, בלי סיבוב הגב; זיפים ועיניים, קושי ורוך; אתה ידעת לאהוב אותי בכל הכוח; עד הבוקר ללחוש, לנשק ולנשוך; אתה גבר שלי, אתה ילד נבוך; ולי מגיע גבר אמיתי שלא באמת אוהב אותי; בלי לב ועם ידיים של חקלאי; שלא יודע להכאיב, מספיק טיפש כדי להקשיב לי; מדברת על עצמי ועל חיי; כי אתה הרי יודע למצות בך את הרע; ולטפטף אליי בדיוק לתוך הוריד; יורה חיצים ואז בורח, כי הלילה עוד ארוך; אתה מפסיד ומנצח כמו תמיד; זיפים ועיניים, קושי ורוך...; 